Daɣen nezmer ad d-nnini d akken tameṭṭut taqbaylit di tallit-nni iɛeddan tenṭer aṭas si tama n wergaz-is amjaḥ ayen itt-yeǧǧan teṛṛwa lḥif di ddunit-is. Tameṭṭut-agi n wemjaḥ, d tawil yarna d afardis ageǧdan di tezrawt-nneɣ. Acku, d nettat iɣ-d-yefkan isallen iṣaḥan akken iwata i wemahil-nneɣ. Imi nekni, negga-d yid-sent adiwenni srid deg wennar. Acku, anadinneɣ yaɛna tamsalt n tudert ɛacent d yargazen-nsent mi ruḥen ar lɣerba ǧǧan-ten-tt-id di taddart qublent tilufa n zeman waḥed-sent.